Gale
ఐపిఎల్‌లో భువనేశ్వర్‌ అరుదైన ఘనత
న్యూఢిల్లీ: ఇండియన్‌ ప్రీమియర్‌ లీగ్‌ (ఐపిఎల్‌) పదవ సీజన్‌లో సన్‌ రైజర్స్‌ హైదరాబాద్‌కు ప్రాతినిథ్యం వహిస్తున్న భువనేశ్వర్‌కుమార్‌ ఒక అరుదైన ఘనత సాధించాడు.పంజాబ్‌తో జరిగిన మ్యాచ్‌లో అయిదు వికెట్లు తీసి జట్టు విజయంలో కీలక పాత్ర పోషించిన సంగతి తెలిసిందే.దీంతో ఐపిఎల్‌లో వంద వికెట్ల మార్క్‌ని భువనేశ్వర్‌ అందుకున్నాడు.ఐపిఎల్‌లో వంద వికెట్లను సాధించిన బౌలర్లలో ఒకడిగా నిలిచాడు.అంతేకాదు అతి తక్కువ మ్యాచ్‌ల్లో రికార్డు నమోదు చేసిన రెండవ బౌలర్‌గా అరుదైన గుర్తింపు పొందాడు. అంతకు ముందు ముంబై ఇండియన్స్‌ ఆటగాడు లసిత్‌ మలింగ తక్కువ మ్యాచ్‌ల్లో వంద వికెట్లు సాధించాడు.
మలింగ 70 మ్యాచ్‌ల్లో ఈ ఘటన సాధించగా,భువనేశ్వర్‌ 81 మ్యాచ్‌ల్లో వంద వికెట్లు సాధించాడు.ఐపిఎల్‌లో 2014 నుంచి సన్‌ రైజర్స్‌ హైదరబాద్‌ జట్టుకు భువనేశ్వర్‌ ప్రాతినిథ్యం వహిస్తున్నాడు.గత సీజన్‌లో 17 మ్యాచ్‌లు ఆడిన భువనేశ్వర్‌ 23 వికెట్లతో అగ్రస్థానంలో నిలువడంతో పాటు ఐపిఎల్‌ టైటిల్‌ను సాధించడంలో కీలక పాత్ర పోషించాడు.2014లో 20 మ్యాచ్‌లు ఆడి 20 వికెట్లతో బౌలర్ల పాయింట్ల పట్టికలో మూడవ స్థానంలో నిలిచాడు.2015లో 18 వికెట్లను తీశాడు.అంతకు ముందు 2010 నుంచి 2013 వరకు అప్పటి జట్టు పుణే వారియర్స్‌ ఇండియా తరపున ఆడిన భువనేశ్వర్‌ 25 వికెట్లు తీశాడు.